b"\n_START_ARTICLE_\nMtkvari\n_START_PARAGRAPH_\nMtkvari eller Kura (georgisk: \xe1\x83\x9b\xe1\x83\xa2\xe1\x83\x99\xe1\x83\x95\xe1\x83\x90\xe1\x83\xa0\xe1\x83\x98, mt'k'vari, azeri: K\xc3\xbbr; tyrkisk: Kura; russisk: \xd0\x9a\xd1\x83\xd1\x80\xd0\xb0, tr. kura) er en flod i Transkaukasus. Kura udspringer i det \xc3\xb8stlige Tyrkiet i den tidligere georgiske provins Tao. Den flyder gennem Tyrkiet til Georgien og videre til Aserbajdsjan, hvor floden Araks st\xc3\xb8der til som en biflod og flyder til sidst ud i det Kaspiske Hav. Floden er 1364 km lang med et afvandingsareal p\xc3\xa5 188.000 km\xc2\xb2 og en middelvandf\xc3\xb8ring p\xc3\xa5 575 m\xc2\xb3/s."